钦定古今图书集成/明伦汇编/家范典/第017卷 > 《哭子十首》元·稹
## 钦定古今图书集成/明伦汇编/家范典/第017卷 > 《哭子十首》元·稹

维鹈受刺因吾过，得马生灾念尔冤。独在中庭倚闲
树，乱蝉嘶噪欲黄昏。

才能辨别东西位，未解分明管带身。自食自眠犹未
得，九泉前路托何人。

尔母溺情连夜哭，我身因事有时悲。钟声欲绝东方
动，便是寻常上学时。

《莲花上品》生真界，兜率天中离世途。彼此业缘多障
碍，不知还得见儿无。

节量梨栗愁生疾，教示《诗书》望早成。鞭扑校多怜校
少，叉缘遗恨哭三声。

深嗟尔更无兄弟，自叹予应绝子孙。寂寞讲堂基址
在，何人车马入高门。

往年鬓已同潘岳，垂老年教作邓攸。烦恼数中除一
事，自玆无复子孙忧。

长年苦境知何限，岂得因儿独丧明。消遣又来缘尔
母，夜深和泪有经声。

乌生八子今无七，猿叫三声月正孤。寂寞空堂天欲
曙，拂帘双燕引新雏。

频频子落长江水，夜夜巢边旧处栖。若是愁肠终不
断，一年添得一声啼。